สวัสดีค่ะ หนูโดนหมาข่วนเมื่อวานนี้ มันข่วนได้นานแล้วค่ะประมาณ 4-5 ชม.หนูพึ่งมาเหน. หนูก็รีบล้างสบู่ กินยา แต่สุนัขของหนูพึ่งฉีดวัคซีนไปเมื่อเดือนมกราคม แต่หนูรู้สึกเหนื่อย นิ้วช้า เวียนหัวมาก เมื่อวานก้เกือบมีไข้ ขาล้า เจ็บตรงที่มันข่วน แต่ข่วนม่ค่อยใหญ่มากเท่ารัย นิดเดียว หนูจะเปนรัยไหมค่ะ หรือต้องไปพบ
สวัสดีค่ะ หากสุนัขได้รับการฉีดวัคซีนพิษสุนัขบ้าทุกปี ต่อเนื่องมาอย่างน้อย 2 ปี และสุนัขเลี้ยงแต่เฉพาะภายในเขตบ้าน รวมถึงไม่มีสัตว์อื่นเข้ามาในเขตบ้าน ดังนั้น ก็อาจไม่จำเป็นต้องฉีดวัคซีนพิษสุนัข้าค่ะ แต่หากสุนัขเพิ่งได้ฉีดวัคซีนไปเมื่อเดือน ม.ค. เป็นครั้งแรก หรือสุนัขเลี้ยงนอกเขตบ้าน สุนัขไปเล่นกับสุนัขตัวอื่นๆ หรือมีสัตว์ตัวอื่น ๆ เข้ามาเล่นในบ้าน แนะนำให้ ไปฉีดวัคซีนป้องกันพิษสุนัขบ้าค่ะสำหรับอาการของพิษสุนัขบ้านั้น ส่วนใหญ่จะปรากฏเมื่อผ่านไปประมาณ 3 สัปดาห์- 4 เดือน ค่ะ ดังนั้นหากอาการปรากฏเพียงแค่ 1 วันหลังโดนกัด อาการดังกล่าวก็ไม่ใช่อาการของโรคพิษสุนัขบ้าค่ะสำหรับแผลที่โดนข่วน ยังมีโอกาสติดเชื้อบาดทะยักและเชื้อแบคทีเรียอื่นๆ ได้อีก ดังนั้น หากเคยฉีดวัคซีนบาดทะยักเข็มกระตุ้นครั้งสุดท้ายเกิน 5 ปีแล้ว แนะนำควรฉีดด้วยค่ะ และควรล้างทำความสะอาดบาดแผลให้สะอาด ใส่ยาฆ่าเชื้อ หลีกเลี่ยงการโดนน้ำ เช็ดทำความสะอาดแผลทุกวัน หากแผลมีขนาดเล็ก ไม่ลึก อาจไม่จำเป็นต้องทานยาปฏิชีวนะ แต่หากแผลลึก แผลใหญ่ แนะนำให้ไปพบแพทย์เพื่อให้ดูแลแผลและจ่ายยาปฏิชีวนะค่ะ